તમારે કેટલાક બાળકો જોઈએ છે અને શું પ્રેગનન્સી માટે ઇન-વિટ્રો ફર્ટિલિટી (IVF) કરાવવા માટે તમે તૈયાર છો? જેવા સવાલોના જવાબના આધારે કપલ્સે કઈ ઉંમરે બાળક મેળવવાનો પ્રયાસ શરૂ કરવો જોઈએ તેવું તારણ આ સર્વેમાં કાઢવામાં આવ્યું છે. ફર્ટિલિટી સાથે સંકળાયેલા વિજ્ઞાનીઓનું માનવું છે કે ઉંમર વધવાની સાથે પુરુષની પણ બાળક પેદા કરવા પૂરતાં સ્પર્મ રિલિઝ કરવાની ક્ષમતા ઓછી થાય છે, પરંતુ પુરુષ કરતાં પ્રેગનન્સી માટે સ્ત્રીની ઉંમર અને તેની માતૃત્ત્વ ધારણ કરવાની ક્ષમતાને વધારે લાગવળગે છે. એટલા માટે જ સ્ત્રીની ઉંમરને અનુરૂપ વિજ્ઞાનીઓ સમય મર્યાદાઓ આપી રહ્યા છે.